CELEX: 31982L0894
Language: bg
Date: 1982-12-21 00:00:00
Title: Директива на Съвета от 21 декември 1982 година относно обявяване на болестите по животните в рамките на Общността

Важна правна забележка

|

31982L0894

Официален вестник n° L 378 , 31/12/1982 стр. 0058 - 0062 специално финландско издание: глава 3 том 15 стр. 0215  специално испанско издание: глава 03 том 26 стр. 0227  специално шведско издание: глава 3 том 15 стр. 0215  специално португалско издание глава 03 том 26 стр. 0227  специално чешко издание глава 03 том 05 стр. 191  - 195 специално испанско издание глава 03 том 05 стр. 191  - 195 специално унгарско издание глава 03 том 05 стр. 191  - 195 специално литвийско издание глава 03 том 05 стр. 191  - 195 LV.ES глава 03 том 05 стр. 191  - 195 MT.ES глава 03 том 05 стр. 191  - 195 PL.ES глава 03 том 05 стр. 191  - 195 SK.ES глава 03 том 05 стр. 191  - 195 специално словенско издание глава 03 том 05 стр. 191  - 195

		19821221Директива на Съветаот 21 декември 1982 годинаотносно обявяване на болестите по животните в рамките на Общността(82/894/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 43 и 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че Общността е приела разпоредби по отношение на здравните изисквания за търговия в Общността с говеда и свине, прясно месо, прясно птиче месо и месни продукти;като има предвид, че възникването или наличието на някои заразни болести по животните представлява риск за поголовието в Общността, а именно от разпространението им в резултат на търговията в рамките на Общността; като има предвид, че бързата и точна информация е съществена за прилагането на различните защитни мерки, предвидени в разпоредби на Общността;като има предвид, че задължение на всяка държава-членка е да осведомява всяка друга държава-членка и Комисията за възникването и изчезването на някои болести по животните на територията ѝ в съответствие с член 9 от Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине [3], последно изменена с Директива 80/1274/ЕИО на Съвета [4], член 11 от Директива 71/118/ЕИО на Съвета от 15 февруари 1971 г. относно здравните проблеми, засягащи търговията с прясно птиче месо [5], последно изменена с Директива 80/216/ЕИО на Съвета [6], член 7 от Директива 72/461/ЕИО на Съвета от 12 декември 1972 г. относно здравните проблеми, засягащи търговията в Общността с прясно месо [7], последно изменена с Директива 80/1099/ЕИО на Съвета [8], и член 7 от Директива 80/215/ЕИО на Съвета от 22 януари 1980 г. относно проблемите, свързани със здравето на животните, които засягат търговията в Общността с месни продукти [9], последно изменена с Директива 80/1100/ЕИО на Съвета [10];като има предвид, че методът за обявяване и болестите, които трябва да бъдат съобщени, изискват да бъдат специално изложени; като има предвид, че в частност трябва да има периодичен преглед на ситуацията във всяка държава-членка;като има предвид, че в светлината на натрупания опит от горепосоченото обявяване, ще се осъществи адаптиране към техническите потребности в съответствие с процедура, изискваща тясно сътрудничество между държавите-членки и Комисията,ПРИЕ НАСТОЯЩАТА ДИРЕКТИВА:Член 11. Настоящата директива се отнася до обявяването на:- възникване на някоя от болестите, изброени в приложение I,- премахване — след ликвидиране на последното огнище — на ограниченията по отношение на възникването на някои болести, изброени в приложение I.2. Настоящата директива се прилага, без да се засягат специалните разпоредби за информация по отношение на хармонизирането на ликвидирането и/или профилактиката на болестите по животните.Член 2За целите на настоящата директива:а) "стопанство" означава всяко предприятие (селскостопанско или друго), разположено на територията на държава-членка, в което се развъждат или отглеждат животни;б) "случай" означава официалното потвърждение за някоя от болестите, изброени в приложение I, при някое животно или кланичен труп;в) "огнище" означава стопанството или мястото, разположено на територията на Общността, където животните са събрани и където са официално потвърдени един или повече случаи;г) "първично огнище" означава всяко огнище, което не е свързано епизоотично с предишно огнище в същия регион на държава-членка, така, както е определен в член 2 от Директива 64/432/ЕИО, или първо възникване в различен регион на същата държава-членка.Член 31. Всяка държава-членка обявява директно както пред Комисията, така и пред другите държави-членки в рамките на 24 часа:- първично огнище на някоя от болестите, изброени в приложение I, която е потвърдена на територията ѝ;- премахване — след ликвидиране на последното огнище — на ограниченията на територията ѝ по отношение на възникването на някоя от болестите, изброени в приложение I.2. Обявяването, посочено в параграф 1, включва информацията, посочена в приложение II и се изпраща по телекс.3. В случай на класическа чума по свинете информацията, предвидена в Директива 80/217/ЕИО на Съвета от 22 януари 1980 г. относно въвеждане на мерки на Общността за борба с класическата чума по свинете [11], последно изменена с Директива 80/1274/ЕИО [4], се счита за достатъчна.Член 41. Без да се засягат разпоредбите, посочени в член 1, параграф 2, всяка държава-членка обявява директно пред Комисията най-малко през първия работен ден на всяка седмица наличието на вторични огнища на някои от болестите, изброени в приложение I, които са потвърдени на нейна територия.Горепосоченото обявяване обхваща седмицата, която свършва в полунощ на неделята преди обявяването.Комисията съпоставя различната информация, която предава на ветеринарните служби на всяка държава-членка.2. Ако до Комисията не е подадена информация, това означава, че не са възникнали вторични огнища през периода, посочен в параграф 1, втора алинея.3. Обявяването, посочено в параграф 1, съдържа информацията, посочена в приложение II и се извършва по телекс.Член 51. Стандартизираната форма, по която информацията, посочена в приложение II, трябва да се изпрати, се определя съобразно процедурата, посочена в член 6, и преди изпълнението на настоящата директива.2. В съответствие с процедурата, посочена в член 6, може да се вземе решение:- да се допълнят или изменят приложенията,- без да се засяга член 4, обхватът, съдържанието и честотата на обявяването могат да бъдат временно изменени предвид въпросната болест и специфичното ѝ епизоотично разпространение.Член 61. Когато трябва да се следва процедурата, посочена в настоящия член, въпросът се отнася незабавно от председателя по негова собствена инициатива или по молба на държава-членка, до Постоянния ветеринарен комитет (наричан по-долу "Комитетът"), създаден с Решение на Съвета от 15 октомври 1968 г.2. В Комитета гласовете на държавите-членки се претеглят съгласно член 148, параграф 2 от Договора. Председателят не гласува.3. Представителят на Комисията представя проект с мерки, които следва да бъдат приети. Комитетът представя становището си по тези мерки в рамките на срок, определен от председателя в зависимост от неотложността на разглежданите въпроси. За формиране на становище е необходимо мнозинство от 45 гласа.4. Комисията приема мерките и ги прилага незабавно, когато са в съответствие със становището на Комитета. Когато предвижданите мерки не са в съответствие със становището на Комитета или ако не е представено становище, Комисията незабавно представя на Съвета предложение по мерките, които да бъдат взети. Съветът приема мерките с квалифицирано мнозинство.Ако Съветът не е приел мерки в рамките на три месеца от датата, когато е бил сезиран, Комисията приема предложените мерки и ги прилага незабавно, освен ако Съветът е гласувал против посочените мерки с обикновено мнозинство.Член 7Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 1984 г. и незабавно информират Комисията за това.Член 8Адресати на настоящата директива са държавите-членки.Съставено в Брюксел на 21 декември 1982 година.За СъветаПредседателO. Møller[1] Становище от 12/ 13 април 1982 г. (все още непубликувано в Официален вестник).[2] ОВ С 112, 3.5.1982 г., стр. 4.[3] ОВ 121, 29.7.1964 г., стр. 1977/64.[4] ОВ L 375, 31.12.1980 г., стр. 75.[5] ОВ L 55, 8.3.1971 г., стр. 23.[6] ОВ L 47, 21.2.1980 г., стр. 8.[7] ОВ L 302, 31.12.1972 г., стр. 24.[8] ОВ L 325, 1.12.1980 г., стр. 14.[9] ОВ L 47, 21.2.1980 г., стр. 4.[10] ОВ L 325, 1.12.1980 г., стр. 16.[11] ОВ L 47, 21.2.1980 г., стр. 11.--------------------------------------------------19821221ПРИЛОЖЕНИЕ IЗаболявания, които подлежат на обявяванеШапЧума по говедатаЗаразна плевропневмония по говедатаСин езикВезикулозна болест по свинетеКласическа чума по свинетеАфриканска чума по свинетеЗаразна парализа по свинете (Тешенска болест)Чума по птицитеНюкасълска болест--------------------------------------------------19821221ПРИЛОЖЕНИЕ IIИнформация, която се предоставя при обявяването1. Информация, изисквана по член 3 във връзка с поява на първични огнища на болестите, изброени в приложение I:1. Дата на изпращане2. Час на изпращане3. Име на държава-членка4. а) Наименование на заболяванетоб) Тип на вируса, когато е необходимо5. Дата на потвърждаване6. Географско местонахождение на стопанството7. Брой на възприемчивите животни в помещенията: а) говеда, б) свине, в) овце, г) кози, д) птици8. Брой на закланите животни: а) говеда, б) свине, в) овце, г) кози, д) птици9. Брой на унищожените трупове: а) говеда, б) свине, в) овце, г) кози, д) птици2. Информация, изисквана по член 4 във връзка с вторична поява на огнища на заболяванията, изброени в приложение I:1. Дата на изпращане2. Час на изпращане3. Име на държавата-членка4. За всяко обявено заболяване:а) наименование на заболяванетоб) брой на огнищата3. Информация, изисквана по член 3, във връзка с премахване на ограниченията, наложени в дадена държава-членка след ликвидиране на последното огнище на някое от заболяванията, изброени в приложение I:1. Дата на изпращане2. Час на изпращане3. Име на държава-членка4. Наименование на заболяването5. Дата на премахване на ограниченията--------------------------------------------------